പെരിയ ഇരട്ട കൊലപാതക കേസ് ക്രൈംബ്രാഞ്ച് കസ്റ്റഡിയിലെടുത്ത ബൈക്ക് കാണാതായി.സിബിഐ അന്വേഷിക്കുന്ന കേസില് ആയുധങ്ങളുടെ ഫോറന്സിക്ക് പരിശോധനയടക്കം നടക്കാനിരിക്കെയാണ് കൃത്യത്തിന് ഉപയോഗിച്ച വാഹനങ്ങളിലൊന്ന് കാണാതായിരിക്കുന്നത് കാസര്കോട്: പെരിയ ഇരട്ട കൊലപാതക കേസില് ക്രൈംബ്രാഞ്ച് കസ്റ്റഡിയിലെടുത്ത ബൈക്ക് കാണാതായി. കേസിലെ എട്ടാം പ്രതി വെളുത്തോളി സ്വദേശി സുബീഷ് സഞ്ചരിച്ച ബൈക്കാണ് ബേക്കല് പൊലീസ് സ്റ്റേഷനില് നിന്ന് കാണാതായത്. പെരിയ ഇരട്ട കൊലപാതക കേസില് ക്രൈംബ്രാഞ്ച് കസ്റ്റഡിയിലെടുത്ത് ബേക്കല് പൊലീസ് സ്റ്റേഷന് കോമ്ബൗണ്ടില് സൂക്ഷിച്ച ബൈക്കാണ് കാണാതായത്. ശരത് ലാലിനെയും, കൃപേഷിനെയും അക്രമിക്കുന്നതിനെത്തിയ സംഘം ഉപയോഗിച്ച മോട്ടോര് സൈക്കിളുകളില് ഒന്നായിരുന്നു ഇത്. കേസിലെ എട്ടാം പ്രതി പനയാല് വെളുത്തോളി സ്വദേശി എ സുബീഷ് സഞ്ചരിച്ച കെഎല് 60 എല് 5730 ഹോണ്ട മോട്ടോര് സൈക്കിളാണ് കാണാതായത്. കസ്റ്റഡിയിലെടുത്ത മോട്ടോര് സൈക്കിള് കാസര്കോട് സിജെഎം കോടതിയില് ഹാജരാക്കിയതായി ബേക്കല് പൊലീസ് പറയുന്നു. എന്നാല്, ബേക്കല് പൊലീസിന്റെ സുരക്ഷ കസ്റ്റഡിയില് കോടതി, ബൈക്ക് നല്കിയതായാണെന്നാണ് ക്രൈംബ്രാഞ്ച് വ്യക്തമാക്കുന്നത്. ഇപ്പോള് സിബിഐ അന്വേഷിക്കുന്ന കേസില് ആയുധങ്ങളുടെ ഫോറന്സിക്ക് പരിശോധനയടക്കം നടക്കാനിരിക്കെയാണ് കൃത്യത്തിന് ഉപയോഗിച്ച വാഹനങ്ങളിലൊന്ന് കാണാതായിരിക്കുന്നത്. ഈ ബൈക്ക് ഉള്പ്പടെ പന്ത്രണ്ട് വാഹനങ്ങളാണ് സംഭവവുമായി ബന്ധപ്പെട്ട് ക്രൈംബ്രാഞ്ച് പിടികൂടിയത്. കൊലക്ക് ശേഷം ഗള്ഫിലേക്ക് കടന്ന സുബീഷിനെ നാട്ടിലെത്തിച്ച് അറസ്റ്റ് ചെയ്യുകയായിരുന്നു. കാണാതായ വാഹനത്തിനായി തെരച്ചിലിലാണ് പൊലീസ്.